CELEX: 32020D0902
Language: hu
Date: 2020-06-29 00:00:00
Title: A Tanács (KKBP) 2020/902 határozata (2020. június 29.) az Európai Unió palesztin területeken folytatott rendőri missziójáról (EUPOL COPPS) szóló 2013/354/KKBP határozat módosításáról

30.6.2020   
               
               
                  HU
               
               
                  Az Európai Unió Hivatalos Lapja
               
               
                  L 207/30
               
            
         A TANÁCS (KKBP) 2020/902 HATÁROZATA
         (2020. június 29.)
         az Európai Unió palesztin területeken folytatott rendőri missziójáról (EUPOL COPPS) szóló 2013/354/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2013. július 3-án elfogadta a 2013/354/KKBP határozatot (1), amely 2013. július 1-jei hatállyal meghosszabbította az EUPOL COPPS megbízatását.
                  
               
                     (2)
                  
                  
                     A Tanács 2019. június 28-án elfogadta a (KKBP) 2019/1114 határozatot (2), amely módosította a 2013/354/KKBP határozatot és 2019. július 1-jétől 2020. június 30-ig meghosszabbította annak alkalmazását.
                  
               
                     (3)
                  
                  
                     A Politikai és Biztonsági Bizottság (PBB) 2019. március 28-án megállapodásra jutott arról, hogy a missziót – megtartva annak megbízatását – további tizenkét hónappal, 2021. június 30-ig meg kell hosszabbítani, tudatában annak, hogy a missziót stratégiai felülvizsgálatnak kell alávetni, amint a körülmények azt megengedik.
                  
               
                     (4)
                  
                  
                     Erre az új egyéves időszakra az EUPOL COPPS számára pénzügyi referenciaösszeget kell biztosítani.
                  
               
                     (5)
                  
                  
                     A PBB 2020. május 14-én megállapodott továbbá arról, hogy Kauko AALTOMAA – akit a (KKBP) 2017/1802 politikai és biztonsági bizottsági határozattal (3)2017. szeptember 28-án neveztek ki misszióvezetővé, és akinek a megbízatását 2019. július 2-án a (KKBP) 2019/1165 politikai és biztonsági bizottsági határozat (4)2020. június 30-ig meghosszabbította – 2020. szeptember 30-ig továbbra is töltse be ezt a megbízatást.
                  
               
                     (6)
                  
                  
                     A 2013/354/KKBP határozatot ennek megfelelően módosítani kell.
                  
               
                     (7)
                  
                  
                     Az EUPOL COPPS végrehajtására olyan helyzetben kerül sor, amely rosszabbodhat, és amely akadályozhatja az Unió külső tevékenysége tekintetében a Szerződés 21. cikkében meghatározott célkitűzések elérését,
                  
               ELFOGADTA EZT A HATÁROZATOT:
         
            1. cikk
            A 2013/354/KKBP határozat a következőképpen módosul:
            
                        1.
                     
                     
                        a 6. cikk a következő bekezdéssel egészül ki:
                        
                           „(8)   A 2020. július 1-jétől 2020. szeptember 30-ig tartó időszakban a misszió vezetője Kauko AALTOMAA.”;
                        
                     
                  
                        2.
                     
                     
                        a 12. cikk (1) bekezdése a következő albekezdéssel egészül ki:
                        „Az EUPOL COPPS misszióval járó kiadások fedezésére szánt pénzügyi referenciaösszeg a 2020. július 1-jétől 2021. június 30-ig terjedő időszakra 12 651 893,91 EUR.”;
                     
                  
                        3.
                     
                     
                        a 15. cikk harmadik bekezdésének helyébe a következő szöveg lép:
                        „Ez a határozat 2021. június 30-án hatályát veszti.”
                     
                  
         
            2. cikk
            Ez a határozat az elfogadásának napján lép hatályba.
            Ezt a határozatot 2020. július 1-jétől kell alkalmazni.
         
         
            Kelt Brüsszelben, 2020. június 29-én.
            
               
                  a Tanács részéről
               
               
                  az elnök
               
               A. METELKO-ZGOMBIĆ
            
         
         
            (1)  A Tanács 2013/354/KKBP határozata (2013. július 3.) az Európai Unió palesztin területeken folytatott rendőri missziójáról (EUPOL COPPS) (HL L 185., 2013.7.4., 12. o.).
         
            (2)  A Tanács (KKBP) 2019/1114 határozata (2019. június 28.) az Európai Unió palesztin területeken folytatott rendőri missziójáról (EUPOL COPPS) szóló 2013/354/KKBP határozat módosításáról (HL L 176., 2019.7.1., 5. o.).
         
            (3)  A Politikai és Biztonsági Bizottság (KKBP) 2017/1802 határozata (2017. szeptember 28.) az Európai Unió palesztin területeken folytatott rendőri missziója (EUPOL COPPS) misszióvezetőjének kinevezéséről (EUPOL COPPS/1/2017) (HL L 259., 2017.10.7., 20. o.).
         
            (4)  A Politikai és Biztonsági Bizottság (KKBP) 2019/1165 határozata (2019. július 2.) az Európai Unió palesztin területeken folytatott rendőri missziója (EUPOL COPPS) misszióvezetője megbízatásának meghosszabbításáról (EUPOL COPPS/1/2019) (HL L 182., 2019.7.8., 43. o.).